تورکیه جمهوریتی جمهوررئیسی رجب طیب اردوغان, تورکیه نینگ عفرین عملیاتی نینگ باشله گن لیگی نی بیلدیررایکن, اوشبو عملیات نینگ منبچ ده هم دوام ایته دیگن لیگی نی معلوم قیلدی.
اردوغان, عدالت و توسعه حزبی نینگ کوتاهیه ولایتی آلتینچی کنگره سیده قیلگن صحبتیده, امریکا قوشمه ایالتلری نینگ دواملی روشده آتی نی اوزگرتیب بولووچی ترور تشکیلاتی پی کا کا نینگ سوریه ده گی قسمینی مشروعلشتیریشگه انتیلیاتگن لیگی نی بیلدیردی.
اردوغان, امریکا قوشمه ایالت لری و همده اوروپا بیرلیگی نینگ تروریست لر لستیده اورین آلگن ترور تشکیلاتی پی کا کا نینگ سوریه ده گی قسمی نینگ هم تروریست ایکن لیگی نی ایسله تیب اوتدی.
عینی دمده, امریکا و اوروپا بیرلیگی نینگ اوزی نینگ هم اوشبو حقیقت نی بیلگن لیگی نی بیلدیرگن اردوغان, تورکیه و باشقه اولکه لر نی الده تیش اوچون یلغان ایتیاتگن لیک لری نی معلوم قیلدی.
امریکا قوشمه ایالت لری نینگ پی وای دی/وای پی جی بیلن علاقه لی شفاف بیر سیاست آلیب بارمیاتگن لیگی نی بیلدیرگن اردوغان, "بیری اردو قوره دیگن لیگی نی بیلدیررایکن, باشقه بیری ایسه بونده ی بیر هدف لری نینگ بولمه گن لیگی نی بیلدیرماقده. ینه بیر امریکالیک مقام ایسه چیگره قوریچی لری تشکیل ایته دیگن لیک لری نی معلوم قیلماقده.  بولر نینگ بیر بیر لری دن خبری یوق. یاکه بیری نینگ یلغانی نی باشقه سی ایشیتمه گنی اوچون باشقه چه گپیرماقده" دییه قید ایتدی.
اردوغان اوز سوزلرینی, "هر حالده اولر تورک دیگن پیتده اوز لری نینگ امریده گی فتح الله چی ترور تشکیلاتی نینگ شخصیت سیز و برچه بویروق لری گه تیار منسوب لری عقل لری گه کیلماقده. عینی دمده کیم پول بیرسه اونینگ بویروغی نی قبول قیله دیگن قاتل لر دن عبارت ترور تشکیلاتی پی کا کا عقل لری گه کیله دی.  بیراق, ترور تشکیلات لری گه ایشانیش نینگ قنچه لیک ناتوغری بیر سیاست دن عبارت ایکن لیگی نی کوره دیلر. شونده ی قیلیب منطقه ده تورکیه دن باشقه بیر متفق لری نینگ بولمیدیگن لیگی نی توشینیب انگلیدیلر" شکلیده دوام ایتتیردی.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
